CELEX: 62010TN0454
Language: lv
Date: 2010-09-30 00:00:00
Title: Lieta T-454/10: Prasība, kas celta 2010. gada 30. septembrī — Anicav /Komisija

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/39
            
         Prasība, kas celta 2010. gada 30. septembrī — Anicav/Komisija
   (Lieta T-454/10)
   ()
   2010/C 328/66
   Tiesvedības valoda — angļu
   
      Lietas dalībnieki
   
   
      Prasītāja: Associazione Nazionale degli Industriali delle Conserve Alimentari Vegetali (Anicav) (Neapole, Itālija) (pārstāvji — J. da Cruz Vilaça, S. Estima Martins un S. Carvalho de Sousa, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas Regulas Nr. 1580/2007 (1), kas grozīta ar Komisijas Regulu Nr. 687/2010 (2), 52. pantu un VIII pielikumu, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasību prasītāja atbilstoši LESD 263. pantam lūdz daļēji atcelt Komisijas Regulu Nr. 1580/2007, kas grozīta ar Komisijas Regulu Nr. 687/2010.
   Savas prasības atbalstam prasītāja ir izvirzījusi šādus pamatus:
   
                
            
            
               Pirmkārt, prasītāja apgalvo, ka ar apstrīdētajām tiesību normām tiek pārkāpta Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (OV 2007 L 299, 1. lpp.).
            
         
                
            
            
               Neiekļaujot (i) apstrādes darbības Komisijas Regulas Nr. 1580/2007 VIII pielikumā un (ii) sagatavošanu, iepakošanu un pēcapstrādes darbības pārdotās produkcijas vērtībā attiecībā uz produktiem, kas domāti pārstrādei, ar apstrīdētajām tiesību normām tiek pārkāpta Vienotā TKO regula tiktāl, ciktāl tajā ir paredzēts, ka noteikumi, kas piemērojami ražotāju organizācijām, it īpaši tās noteikumi attiecībā uz atbalsta piešķiršanu ir jāpiemēro vienīgi attiecībā uz produktiem, kas ir iekļauti augļu un dārzeņu tirgus kopīgajā organizācijā.
            
         
                
            
            
               Otrkārt, prasītāja apgalvo, ka ar apstrīdētajām tiesību normām tiek pārkāpts nediskriminācijas princips. Piešķirot ražotāju organizācijām atbalstu, kas attiecas uz rūpnieciskām darbībām, ko veic arī privāti uzņēmēji, ar apstrīdētajām tiesību normām tiek pārkāpts nediskriminācijas princips, atbilstoši kuram ir aizliegts atšķirīgi aplūkot līdzīgas situācijas, ja vien šādai pieejai nav objektīva pamata.
            
         
                
            
            
               Visbeidzot, prasītāja apgalvo, ka ar apstrīdētajām tiesību normām tiek pārkāpts samērīguma princips. Piešķirot ražotāju organizācijām atbalstu, kas attiecas uz rūpnieciskām darbībām, ko veic arī privāti uzņēmēji, ar apstrīdētajām tiesību normām tiek pārkāpts samērīguma princips, jo ar šīm tiesību normām tiek pārsniegts tas, kas būtu nepieciešams, lai sasniegtu hipotētisku Kopējās lauksaimniecības politikas mērķi attiecībā uz ražotāju organizāciju vertikālu integrāciju.
            
         
      (1)  Komisijas 2007. gada 21. decembra Regula (EK) Nr. 1580/2007, ar ko nosaka Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (OV 2007 L 350, 1. lpp.).
   
      (2)  Komisijas 2010. gada 30. jūlija Regula (ES) Nr. 687/2010, ar kuru groza Regulu (EK) Nr. 1580/2007, ar ko nosaka Padomes Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (OV 2010 L 199, 12. lpp.).